UTV-র সাফল্য যেন একটা রূপকথা। অন্য মিডিয়া হাউসের জন্য কনটেন্ট তৈরি করা, একগুচ্ছ ব্রডকাস্টিং চ্যানেল কিংবা সিনেমা প্রযোজনা। যে সব সিনেমার তালিকায় রয়েছে বেশ কয়েকটা ব্লকবাস্টার-যোধা আকবর, এ ওয়েনেসডে, ডেলহি বেলি, নো ওয়ান কিল্‌ড জেসিকা। ২০১২ সালে UTV অধিগ্রহণ করে ডিজনি। এরপরও প্রায় দু'বছর সংস্থার ম্যানেজিং ডিরেক্টর ছিলেন রনি। আসলে সরে দাঁড়ানোর কোনও পরিকল্পনা তাঁর ছিল না। কেন? রনি বললেন," অধিকাংশই লোকই ভাবেন একদিন ঘুম থেকে উঠে নিজেকে বলব, অনেক করেছি, এবার সরে দাঁড়াই। তা কখনই হয় না। ডিজনি ইউটিভি কিনে নিতে যে প্রস্তাব দিয়েছিল, তা ভাবলেই কোম্পানির জন্য মন খারাপ করত, সংস্থার কর্মীদের জন্য খারাপ লাগত। কারণ এটাকে অবলম্বন করেই তো তারা আরও উঁচু জায়গায় পৌঁছতে পারত।"